Θεσπίζει ένα σύστημα προσωρινών μέτρων για την πρόληψη εκτινάξεων υπερβολικά υψηλών τιμών φυσικού αερίου στην Ευρωπαϊκή Ένωση (ΕΕ) όταν αυτές δεν αντικατοπτρίζουν τις τιμές της παγκόσμιας αγοράς. Ενεργοποιείται όταν οι τιμές στην ΕΕ σε εικονικά σημεία συναλλαγών (VTP)* υπερβαίνουν ορισμένα επίπεδα και οι εν λόγω τιμές είναι πολύ μεγαλύτερες από μια τιμή αναφοράς που αντικατοπτρίζει τις παγκόσμιες τάσεις των τιμών του υγροποιημένου φυσικού αερίου (ΥΦΑ). Ο Οργανισμός για τη Συνεργασία των Ρυθμιστικών Αρχών Ενέργειας (ACER): παρακολουθεί συνεχώς την τιμή αναφοράς* και τις τιμές διακανονισμού του παράγωγου title transfer facility (TTF) του επόμενου μήνα*· λαμβάνει σε ημερήσια βάση τις εκτιμήσεις των τιμών για το LNG από την Platts Benchmark BV και από την Argus Benchmark Administration BV (και οι δύο έχουν έδρα στην Ολλανδία)· υπολογίζει την ημερήσια τιμή αναφοράς με βάση τις πληροφορίες που έχει λάβει· ενεργοποιεί, από τις 15 Φεβρουαρίου 2023, το όριο υποβολής προσφορών του μηχανισμού διόρθωσης της αγοράς (ΜΔΑ) όταν η τιμή διακανονισμού του παράγωγου TTF του επόμενου μήνα: υπερβαίνει τα 180 ευρώ ανά μεγαβατώρα (180 ευρώ/MWh) για 3 εργάσιμες ημέρες, υπερβαίνει κατά 35 ευρώ την τιμή αναφοράς του ΜΔΑ· δημοσιεύει ανακοίνωση στον ιστότοπό του όταν γίνεται διόρθωση της αγοράς. Οι διαχειριστές της αγοράς και οι συμμετέχοντες στην αγορά πρέπει: να παρακολουθούν καθημερινά τον ιστότοπο του ACER· να μην αποδέχονται ή να υποβάλουν, μετά την ενεργοποίηση του ΜΔΑ, εντολές για παράγωγα TTF (παράγωγα του επόμενου μήνα έως επόμενου έτους) που να υπερβαίνουν πάνω από 35 ευρώ την τιμή αναφοράς — αν η τιμή αναφοράς είναι κάτω από 145 ευρώ/MWh, το όριο υποβολής προσφορών καθορίζεται στα 180 ευρώ/MWh. Το όριο υποβολής προσφορών εφαρμόζεται μέχρι: ο ACER να δημοσιεύσει ειδοποίηση απενεργοποίησης εντός 20 εργάσιμων ημερών από την ημερομηνία διόρθωσης της αγοράς, αν η τιμή αναφοράς είναι κάτω από 145 ευρώ/MWh για 3 συνεχόμενες εργάσιμες ημέρες· η Ευρωπαϊκή Επιτροπή αναστείλει τον ΜΔΑ λόγω επιδείνωσης της κατάστασης εφοδιασμού με αέριο στην ΕΕ. Οι κανόνες για την αναστολή του ΜΔΑ: υποχρεώνουν την Ευρωπαϊκή Αρχή Κινητών Αξιών και Αγορών (ESMA), τον ACER, το Ευρωπαϊκό Δίκτυο Διαχειριστών Συστημάτων Μεταφοράς Αερίου και τη συντονιστική ομάδα για το φυσικό αέριο να παρακολουθούν συνεχώς τις επιπτώσεις του ΜΔΑ στις χρηματοπιστωτικές αγορές και στις αγορές ενέργειας, καθώς και στην ασφάλεια εφοδιασμού, ιδίως τον αντίκτυπό του: στις προμήθειες αερίου στην ΕΕ, στους στόχους μείωσης της ζήτησης, στις ροές αερίου εντός της ΕΕ, στις συμβάσεις προμήθειας αερίου, στις χρηματοπιστωτικές αγορές· επιτρέπουν στην Επιτροπή να αναστείλει τον ΜΔΑ ανά πάσα στιγμή αν διαταραχές της αγοράς, ή τυχόν κίνδυνος διαταραχών της αγοράς, επηρεάζουν την ασφάλεια του εφοδιασμού αερίου εντός της ΕΕ. Η ESMA και ο ACER: αξιολογούν τον αντίκτυπο του ΜΔΑ ώστε να διαπιστώσουν αν τα βασικά στοιχεία του είναι κατάλληλα, ή χρειάζονται αναθεώρηση, υπό το πρίσμα των εξελίξεων στη χρηματοπιστωτική αγορά, στην αγορά ενέργειας ή στην ασφάλεια του εφοδιασμού· αναλύουν αν η εξαίρεση της εξωχρηματιστηριακής διαπραγμάτευσης από τον ΜΔΑ οδηγεί σε σημαντικές μετατοπίσεις της διαπραγμάτευσης παραγώγων TTF σε εξωχρηματιστηριακές αγορές· υποβάλουν τις εκθέσεις στην Επιτροπή μέχρι την 1η Μαρτίου 2023 μετά την παρουσίαση προκαταρκτικής αξιολόγησης μέχρι τις 23 Ιανουαρίου 2023. Η Επιτροπή: αποφασίζει μέχρι τις 31 Μαρτίου 2023, με βάση την προκαταρκτική αξιολόγηση, αν θα επεκτείνει τον ΜΔΑ σε παράγωγα που συνδέονται με άλλα εικονικά σημεία συναλλαγών· δύναται, μετά από διαβούλευση με την Ευρωπαϊκή Κεντρική Τράπεζα, την ESMA, τον ACER, το Ευρωπαϊκό Δίκτυο Διαχειριστών Συστημάτων Μεταφοράς Αερίου, τη συντονιστική ομάδα για το φυσικό αέριο και άλλα σχετικά ενδιαφερόμενα μέρη: να προτείνει τροποποίηση του κανονισμού ώστε να συμπεριλαμβάνει παράγωγα εξωχρηματιστηριακών συναλλαγών, να αναθεωρεί στοιχεία που χρησιμοποιούνται για την τιμή αναφοράς, συμπεριλαμβανομένων των προϋποθέσεων για την ενεργοποίηση του ΜΔΑ και το δυναμικό όριο υποβολής προσφορών. Στα τέλη του Μαρτίου του 2023, η Επιτροπή υιοθέτησε μια εκτελεστική πράξη [τον εκτελεστικό κανονισμό (ΕΕ) 2023/736 σχετικά με τον ορισμό των τεχνικών λεπτομερειών της εφαρμογής του ΜΔΑ σε παράγωγα που συνδέονται με εικονικά σημεία συναλλαγών στην ΕΕ εκτός από τα παράγωγα TTF).